62020CO0298_INF
Определение на заместник-председателя на Съда от 8 декември 2020 г. — Price/Съвет
(Дело C‑298/20 P(R)
„Обжалване — Определение по молба за допускане на обезпечение — Пространство на свобода, сигурност и правосъдие — Споразумение за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия — Решение (ЕС) 2020/135 — Загубване на гражданството на Европейския съюз — Загубване на правото на глас — Местни избори в държавата членка по местопребиваване — Молба за спиране на изпълнението — Липса на право за представяне на писмена реплика — Проверка за допустимост на жалбата в главното производство — Явна недопустимост на жалбата в главното производство“
1.
Обезпечително производство — Производство — Възможност за изслушване на страните — Възможност за допускане на допълнителни становища и доказателства след края на писмената или устната фаза на производството — Право на преценка на съдията по обезпечителното производство
(член 278 ДФЕС; член 39, първа алинея и член 53, първа алинея от Статута на Съда; член 157, параграфи 1 и 2 от Процедурния правилник на Общия съд)
(вж. т. 24—27)
2.
Обезпечително производство — Условия за допустимост — Молба — Изисквания за форма — Излагане на основанията, които на пръв поглед обосновават необходимостта от постановяване на поисканите мерки — Възможност за допълване на данните и доказателствата, посочени в исковата молба или жалбата — Право на преценка на съда на Съюза
(вж. т. 29—32 и 34)
3.
Обезпечително производство — Спиране на изпълнението — Условия за допустимост — Допустимост prima facie на жалбата в главното производство — Предварително разглеждане, в рамките на обезпечителното производство, на иска или жалбата в главното производство
(вж. т. 51, 52 и 53)
4.
Обжалване — Основания — Повтаряне на основанията и доводите, изложени пред Общия съд — Липса на установяване на твърдяната грешка при прилагане на правото — Недопустимост
(член 256 ДФЕС; член 58, първа алинея от Статута на Съда; член 168, параграф 1, буква г) от Процедурния правилник на Съда)
(вж. т. 68 и 69)
5.
Жалба за отмяна — Физически или юридически лица — Актове, които ги засягат пряко и лично — Лично засягане от акт с общ характер — Условия — Споразумение за оттеглянето на Обединеното кралство от Съюза и от Евратом и решение на Съвета по този въпрос — Жалба от британски гражданин, живеещ в друга държава членка и изгубил активните и пасивните си избирателни права в тази държава — Липса на лично засягане — Недопустимост
(член 263, четвърта алинея ДФЕС)
(вж. т. 75—80)
Диспозитив
1)
Отхвърля жалбата.
2)
Осъжда г‑н David Price да заплати съдебните разноски.